cyanic-selkie/wikianc huggingface dataset:
Sentraal Karoo-distriksmunisipaliteit
Demografie van die DBG
28,9% van die wooneenhede beskik oor ’n telefoon en/of sellulêre telefoon in die huis self, 56,3% het toegang tot ’n nabygeleë telefoon en 14,8% het geen toegang tot ’n telefoon nie. 79,3,0 % van alle huishoudings het ’n spoel- of chemiese toilet. 62,3% laat hul vullis deur die munisipaliteit ten minste een keer ’n week verwyder word; 0,5% het geen vullisverwydering nie. 36,9% het lopende kraanwater binne hul huise, 90,9% het lopende kraanwater op hul erf, en 98,3% het toegang tot lopende kraanwater. 34,2% van die huishoudings gebruik elektrisiteit vir kookdoeleindes, 23,2% vir verhitting, en 84,4% vir beligting. 71,3% van die huishoudings beskik oor ’n radio, 48,8% het ’n televisie, 4,9% besit ’n rekenaar, 43,1% het ’n yskas, en 16,4% ’n sellulêre telefoon.
17,7% van die bevolking tussen die ouderdom van 15 en 65 is werkloos. Van die werklose persone is 22,9% Swart, 75,0% Kleurling, 0,0% Asiaties en 1,9% Blankes.
Die gemiddelde jaarlikse inkomste van werkende volwassenes tussen die ouderdom van 15 tot 65 is R7 033. Mans het ’n gemiddelde inkomste van R7 761 teenoor R4 362 wat deur vroue verdien word. Die gemiddelde inkomste per ras is R6 757 vir Swartes, R6 211 vir Kleurlinge, R 0 vir Asiërs en R41 611 vir Blankes.
Beige
Sedert die 1920's het die betekenis van die term beige uitgebrei tot 'n punt waar dit nie net gebruik word vir 'n ligte geelbruin kleur nie, maar ook vir 'n wye verskeidenheid van ligte bruin- en ligbruinskakerings.
Sentraal Karoo-distriksmunisipaliteit
Demografie van die DBG
Die jaarlikse inkomsteverspreiding in die Sentraal Karoo DBG is:
Beige
Beige is uiters moeilik om te produseer in tradisionele geneutraliseerde CMYK-drukwerk as gevolg van die lae vlakke van ink op elke plaat; dikwels sal dit in pers of groen druk en die resultate sal waarskynlik wissel in 'n enkele oplaag.
Kleurkoördinate
Volgens verskeie kleurskemas word beige as volg voorgestel:
Katima Mulilo
Katima Mulilo is 'n dorp in die noordooste van Namibië, in die provinsie Sambesi.
Katima Mulilo (Silozi: smoor die vuur, met verwysing na die nabygeleë stroomversnellings in die Zambezi) lê in die Caprivistrook en is die hoofstad van die Sambesistreek, Namibië se verste uitbreiding in die sentrale Suider-Afrika. Dit bestaan ​​uit twee kiesafdelings, Katima Mulilo (Landelik) en Katima Mulilo (Stedelik). Katima Mulilo, wat soms verkort na net "Katima", het 28 362 inwoners in 2010 gehad. Dit is geleë op die nasionale pad B8 op die oewer van die Zambezirivier in welige oewerplantegroei met tropiese voëls en ape. Die dorp ontvang 'n jaarlikse gemiddelde reënval van 654 millimeter.
Die naaste Namibiese dorp aan Katima Mulilo is Rundu, ongeveer 500 km weg. Sowat 40 km oos van Katima Mulilo lê die vestiging van Bukalo, waar die pad na Ngoma aftak om Namibië aan Botswana te verbind.
Die dorp is as 'n basis gebruik deur die Suid-Afrikaanse Weermag tydens die Suid-Afrikaanse Grensoorlog en die Namibiese Onafhanklikheidsoorlog.
Transatlantiese tonnel
'n Atlantiese tonnel is 'n teoretiese (vir ons jongspan: dit bestaan nog nie! ) tonnel wat onderdeur die Atlantiese Oseaan tussen Noord-Amerika en Europa sal strek, moontlik vir doeleindes soos massavervoer. Sommige voorstelle stel tegnologies gevorderde treine voor wat 'n moontlike spoed van 500 tot 8 000 kilometer per uur (310 tot 4 970 myl per uur) sal kan bereik. Die meeste voorspellers van só 'n tonnel verwag dat dit tussen die Verenigde State en die Verenigde Koninkryk sal strek, of dan meer spesifiek tussen New York en Londen.
Voordele in vergelyking met lugvervoer (vliegtuie) is hoër spoed, en die gebruik van elektrisiteit in plaas van skaars oliegebaseerde brandstof, 'n sterk oorweging vir toekomstige tye, lank ná die piek-olietyd.
Die belangrikste struikelblokke in die bou van so 'n tonnel is die koste daarvan, met skattings van tussen VS$ 175 miljard en VS$ 1200 biljard sowel as die beperkings deur huidige materiaalwetenskappe. Die wêreld se bestaande groot onderseetonnels, soos die Channel-tonnel, Seikan-tonnel en die Gotthard Base-tonnel, sukkel finansieel ten spyte van die gebruik van goedkoper tegnologie as enige sover voorgestel vir die Atlantiese tonnel.
Franschhoek-motormuseum
Die Franschhoek-motormuseum beskik oor ‘n buitengewone versameling historiese vervoermiddels.
Rhonda Fleming
Rhonda Fleming (gebore 10 Augustus 1923) is 'n Amerikaanse aktrise. Sy is bekend vir haar rolle in die rolprente Spellbound (1945), Adventure Island (1947), Out of the Past (1947), en Cry Danger (1951).
Franschhoek-motormuseum
Die motors, motorfietse, antieke fietse en ‘n groot aantal ander items (soos petrolpompe) wat verband hou met vervoermiddels verteenwoordig die Suid-Afrikaanse ontwikkelingsgeskiedenis van vervoer oor meer as die afgelope 100 jaar. Een van die seldsaamste voertuie is die Aston Martin DB2/4 MkII Touring Spyder, 'n sportmotor waarvan daar slegs drie sulke modelle in die wêreld is. ‘n Motorfiets uit 1898 is te sien en onder die 80 motors wat afwisselend uitgestal word uit die versamling van 320, is ‘n Ford Model A uit 1903. Unieke Suid-Afrikaanse motors soos die Protea uit 1957, die GSM Dart uit 1963 en die Flamingo uit 1962 is te sien. Al hierdie artikels word gehuisves in vier ruim sale.
Die museum is geleë op die wingerd- en perdeplaas L'Ormarins, tussen Drakenstein en Wemmershoek, langs die R45-pad en by 33° 52′ 53.33″ suid en 18° 59′ 12.94″ oos. Dit is die eiendom van Johann Rupert.
Dan Jeannotte
Dan Jeannotte (gebore 22 September 1981) is 'n Kanadese akteur. Hy is bekend vir sy rolle in die televisiereekse Reign (2013), Good Witch (2015), en The Bold Type (2017).
Dictyonellidae
Dictyonellidae is 'n familie van sponsdiere uit die klas van die Demospongiae (gewone sponse).
Salem
Salem kan wees:
Germknödel
duimnael|230px|Germknödel met vanieljesous. Germknödel is 'n pofferige deegkluit met 'n mengsel papawersaad en suiker, gevul met 'n pikante pruimkonfyt en gesmelte botter bo-op, wat gewoonlik saam met vanieljeroom geëet word. Die dis heet "Germknödel" in Oostenrykse Duits en "kynuté knedlíky" in Tsjeggies en word algemeen beskryf as 'n soet brood vanuit Oostenryk, Suid-Duitsland en Bohemië. Dit word as nagereg bedien sowel (en veral in Katolieke streke op Vrydae) as 'n hoofgereg. Die woord "Germknödel" word in Afrikaans vertaal as "suurdeegkluit".
Die hoofverskil tussen Germknödel en 'n verwante dis, Dampfnudeln, is dat eersgenoemde gestoom of in water gekook word, terwyl laasgenoemde in 'n dieppan gekook word.
Andrew Johnston (Kanadese akteur)
Andrew Johnston is 'n Kanadese akteur. Hy is bekend vir sy rolle in die rolprente Happy Gilmore (1996), Duets (2000), Agent Cody Banks (2003), en Upside Down (2012).
Polar Operational Environmental Satellites
Daaglikse globale dekking
Elke satelliet wentel daagliks ongeveer 14,1 keer om die Aarde. Aangesien die aantal omwentelinge nie 'n heelgetal is nie, herhaal die grondspore nie op 'n daaglikse basis nie. Die konstellasie bevat beide oggend- en middagsatelliete wat globale dekking vier keer per dag verskaf.
Slag van Nicholsonsnek
Die Slag van Nicholsonsnek het op 30 Oktober 1899 plaasgevind tydens die Tweede Vryheidsoorlog naby Ladysmith. 'n Boeremag onder beheer van genl. Christiaan de Wet het 'n Britse mag van 1000 soldate onder beheer van lt.kol. F.R.C. Carleton verslaan en in die proses 850 Britte gevange geneem. Die geveg staan ook bekend as die Slag van Klein Majuba.
Agtergrond
Luit. Kol. F.R.C. Carleton was gestuur met sy troepe om Nicholsonsnek te beset om sodoende die linkerkantse flank van die Britse hoof linie te beskerm. Hy vertrek gedurende die aand van 29 Oktober uit Ladysmith op 'n 10 km tog om die taak te verrig. Sy kanonne en reserwe ammunisie was vervoer deur 'n 100 muile. Aanvanklik was hulle vordering goed en hy besluit om Cayinggubo heuwel te beset. Terwyl hulle die heuwel bestyg hoor die Boere wagte hulle en vuur 'n paar skote in die Britte se rigting. Party van die Britse soldate word paniekerig en hardloop skreeuend teen die heuwel af. Dit veroorsaak chaos wat veroorsaak dat die muile losbreek en weghardloop. Dus verloor Carleton sy reserwe ammunisie en kanonne. Hy beset nogtans die heuwel en beveel sy magte om hulle in te graaf.
Die geveg
Generaal Erasmus se mag, bestaande uit die Pretoria kommando, noordoos van Ladysmith by 'n heuwel met die naam Pepworth word bewus van die Britse mag en berei hulle voor vir 'n aanval om 5-uur die oggend. Aan die ooste van Cayinggubo hoor De Wet ook die geraas van die kanonne in die nag en hy en kommandant Steenekamp kry toestemming om met 300 man ondersoek in te stel. Hulle bereik die voet van Cayinggubo teen dagbreek en was verbaas om die Britte op die heuwel te sien. Hulle berei voor vir 'n aanval soortgelyk aan die van Majuba in 1881. Hulle bestyg die heuwel versigtig en teen 11-uur was hulle verspreid om en onder die kruin. Carleton was onbewus van hulle. De Wet loods sy finale aanslag. Teen 12-uur was die baie van die Britse soldate op die heuwel gewond of dood. Party hardloop teen die heuwel af net om hulle vas te loop teen die magte van Erasmus, wat hulle weer teen die heuwel uitjaag. Teen 1-uur het die Britse magte oorgegee en Carleton word ook gevangene geneem. Die Britse magte se ammunisie was teen die hierdie tyd amper op.
Gay Pride
Gay Pride of LGBT Pride is die positiewe standpunt teen diskriminasie en geweld van lesbiese, gay, biseksuele en transgender mense (LGBT) om hul waardigheid en gelyke regte te bevorder, hul sigbaarheid as ’n sosiale groep te verhoog, hul gemeenskap te versterk en seksuele diversiteit en genderverskeidenheid te vier. Pride, of trots, as teenpool vir skaamte en sosiale stigma, is die oorheersende beskouing wat die meeste LGBT-regtebewegings dwarsoor die wêreld ten doel het. Die woord "Pride" word gebruik in LGBT-organisasies, -stigtings, -tydskrifte, -boektitels en selfs ’n TV-stasie en die Pride Library in Ontario, VSA.
Pride-gebeure wissel van ernstig tot feestelik en word gewoonlik gehou in die LGBT Pride-maand, wat die Stonewall-onluste gedenk, of enige ander belangrike tyd in ’n land se LGBT-geskiedenis, soos die Moskouse Pride in Mei om Rusland se dekriminalisering van homoseksualiteit in 1993 te vier. Sommige vierings sluit parades, optogte, gemeenskapsdae en groot feeste in wat weke kan duur.
Algemene Pride-simbole is die reënboogvlag, die Griekse letter lambda (λ), die pienk driehoek en swart driehoek. Laasgenoemde twee is ’n heraanwending van die skande-lapelwapens van Nazi-konsentrasiekampe.
Mercedes-AMG
Mercedes-AMG GmbH, algemeen bekend as AMG, is die hoëprestasiemerk wat deur Mercedes-Benz gebruik word. AMG huur onafhanklike ingenieurs en kontrakteer met buitevervaardigers om Mercedes-Benz AMG-voertuie aan te pas. Mercedes-AMG se hoofkwartier is in Affalterbach, Baden-Württemberg, Duitsland.
Geskiedenis
AMG was oorspronklik 'n onafhanklike ingenieursfirma wat gespesialiseer het in prestasieverbeterings vir Mercedes-Benzvoertuie; Daimler-Benz AG het 'n beherende belang verkry in 1999 en die alleeneienaar van AMG geword in 2005. Mercedes-AMG GmbH is nou 'n volfiliaal van Daimler AG.
AMG-modelle het gewoonlik 'n aggressiewer aansig, 'n hoër vlak van prestasie, beter hantering, beter stabiliteit en die meer uitgebreide gebruik van koolstofvesel as hul gewone Mercedes-Benz eweknieë. AMG modelle is gewoonlik die duurste en die hoogste-presterende variant van elke Mercedes-Benzklas.
AMG-variante word gewoonlik geëtiketteer met twee syfers, in teenstelling met gewone Mercedes-Benzvoertuie, wat drie syfers het (bv., C 63, in teenstelling met C 350). Tradisioneel, gee die twee numeriese syfers die enjin se verplasingsgrootte, maar onlangse modelle het afgewyk van hierdie korrelasie.
Die ontwikkeling van die produkreeks
AMG het begin met die ontwerp en toetsing van resiesenjins. Die besigheid is uitgebrei met die bou van verpersoonlikte padmotors gebaseer op standaard Mercedesmotors. AMG het aanvanklik 'n reeks nie-amptelike opgraderings- en bykomstighedepakkette vervaardig, hoofsaaklik vir die Mercedes-Benz R107 en C107 (1971-1989 SL roadster), Mercedes-Benz W116 (1972-1980 S-klas), Mercedes-Benz W123 (1976-1985 E-klas), Mercedes-Benz W124 (1984-1997 E-klas), Mercedes-Benz W126 (1979-1992 S-klas), Mercedes-Benz R129 (1989-2001 SL roadster), en Mercedes-Benz W201 (1982-1993 C-klas) modelle.
Gedurende die vroeë 1980's tot 1990, het AMG 'n verskeidenheid van enjinprestasiepakkette, allooiwiele en stilering produkte aangebied, as 'n geheel onafhanklike maatskappy van Daimler-Benz. In 1990 het AMG 'n samewerkingsooreenkoms onderteken met Daimler-Benz, en AMG opsies en motors is hierna in Mercedes-Benz vertoonlokale aangebied. In 1999 het Daimler AG, toe bekend as DaimlerChrysler AG, die beherende aandeel van AMG gekoop en hulle het deel geword van die amptelike Mercedes-Benz modelreekse.
Die prestasiewiele wat gedurende dieselfde tydperk aangebied is, was 15-duim of 16-duim ATS AMG vyfspeekpadwiele, algemeen na verwys as Pentas. Penta was eintlik 'n Brits-gebaseerde maatskappy wat die hoë aanvraag na die AMG-wiel destyds aangevul het met 'n replika met slegs 'n baie effense stileringsverskil, maar hulle was nie gemaak of onderskryf deur AMG nie. Die ware AMG wiele het dikwels gepaard gegaan met 'n AMG-prestasieveringpakket wat ingesluit het opgegradeerde en verlaagde verings en herklepte skokbrekers.
Nog 'n gewilde kosmetiese opgradering was die AMG -bakstelle. Dit het gewissel van subtiele voorste lugdamme, tot aggressiewe wye bakstelle vir die W126 koepees. Ander opsies het ingesluit Recaro-sitplekke, kleiner deursnee stuurwiele, instrumenttrosse, chroomverwyderopsie (alle blink dele is kleurgekodeer of in satynswart geverf), yskaste, skuifknoppe, hoëtrou-stereostelsels, verpersoonlikte stoffering en verbeterde binnehoutpakkette.
Sedert die vroeë 2000's, het AMG hoofsaaklik gefokus op superaangejaagde V8 en V6 enjins, maar die maatskappy het hierdie tegnologie amptelik vaarwel geroep in 2006 met die bekendstelling van die natuurlik-geaspireerde 6.2 L M156 V8. Op 16 Januarie 2006 het die Mercedes-AMG-voorsitter, Volker Mornhinweg, aan AutoWeek gesê dat die maatskappy eerder turboaanjaging sal benut vir hoër uitset eerder as superaanjaging. In 2011 het AMG die M157 5.5 L biturbo-V8 vrygestel, wat die M156 in sy volgrootte motors soos die S-Klas en CL-Klas verplaas het. In 2012 het Mercedes-AMG se voorsitter, Olla Kallenius, gesê dat Mercedes-AMG nie dieselenjins sal produseer om te kompeteer met BMW se tri-turbodiesels (BMW M-prestasiereeks) nie.
Didiscus
Didiscus is 'n genus van sponsdiere uit die klas van die Demospongiae (gewone sponse).
Dictyonella marsilii
Dictyonella marsilii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dictyonella en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1893 deur Topsent.
Southern-klad
die Southern-klad (vanaf Engels "Southern blot") is 'n metode wat gebruik word in molekulêre biologie om 'n spesifieke basisvolgorde in DNS-monsters op te spoor. Die tegniek behels die oordrag van DNS fragmente wat met elektroforese geskei is op 'n filtermembraan en die daaropvolgende fragment opsporing deur hibridisering met komplementêre fragmente.
Die metode is vernoem na die Britse bioloog Edwin Southern wat dit in 1975 gepubliseer het. Ander kladmetodes (Western klad, northern-klad, eastern-klad en southwestern-klad) wat met soortgelyke beginsels werk, maar met RNA of proteïen, is in verwysing hiermee benoem. Aangesien dit 'n Eponiem is, word Southern met 'n hoofletter geskryf. Die name van die ander kladmetodes word nie noodwendig grootgeskryf nie.
Resultaat
Hibridisering van die peiler met 'n spesifieke DNS-fragment op die filtermembraan dui daarop dat daardie fragment 'n DNS-volgorde bevat wat komplementêr is tot die peiler. Die oordrag van die DNS vanaf die elektroforesegel op 'n membraan vergemaklik die binding van die hibridisasiepeiler met die grootte-gefraksioneerde DNS. Dit maak dit ook moontlik om die hibridisasieprodukte van die peiler met die teiken-DNS te bevestig, wat nodig is vir verdere analise deur autoradiografie of ander opsporingsmetodes.
Southern klad analises van genomiese DNS wat met restriksie-ensieme verteer is, kan gebruik word om te bepaal hoeveel verskillende basisvolgordes in 'n genoom voorkom. 'n peiler wat slegs met 'n enkele DNS segment hibridiseer wat nie deur die restriksie-ensiem gesny is nie, sal 'n enkele band op 'n Southern klad gee, terwyl verskeie bande waarskynlik waargeneem word wanneer dit met 'n paar hoogs soortgelyke DNS basisvolgordes hibridiseer (bv., diegene wat die gevolg van volgorde duplikasie is). Wysiging van die hibridisasiekondisies (byvoorbeeld 'n verhoging van die hibridisasietemperatuur of 'n vermindering in sout konsentrasie) kan gebruik word om spesifisiteit te verhoog en hibridisasie van die peiler met volgordes wat minder as 100% soortgelyk is te verminder.
Toepassings
Southern oordrag kan gebruik word vir homologie-gebaseerde klonering wat gebaseer is op die aminosuurvolgorde van die teiken proteïn. Oligonukleotides wat soortgelyk is aan die teikenvolgorde word voorberei. Hierdie oligonukleotides word chemies gesintetiseer, radioaktief geëtiketteer, en gebruik om 'n DNS volgorde biblioteek of ander versameling van gekloneerde DNS-fragmente deur te sif. Monsters wat met die peiler hibridiseer word verder geanaliseer, byvoorbeeld om die volledige volgorde van die teikengeen te verkry.
Southern-Klad kan ook gebruik word om gemetileerde setels in gene te identifiseer. Die restriksienukleases MspI en HpaII is hier veral nuttig, omdat beide van hulle binne dieselfde volgorde sny, maar HpaII slegs C-gemetileerde setels sny, terwyl MspI slegs ongemetileerde setels sny. Setels wat deur HpaII gesny word maar nie Mspl nie, is dus gemetileerd.
Australopithecus anamensis
Australopithecus anamensis (of Praeanthropus anamensis) is ’n uitgestorwe spesie van die genus Australopithecus wat sowat 4 miljoen jaar gelede geleef het. Dit is die oudste spesie wat met sekerheid toegeken kan word aan die menslike stamboom. Byna honderd fossiele van Kenia en Ethiopië is bekend; dit verteenwoordig meer as 20 individue.
Ontdekking
’n Boarmbeen in Plioseen-strata is die eerste deel van die spesie wat in die Turkanameer-gebied in Kenia ontdek is, hoewel dit nie in daardie tyd besef is nie. ’n Navorsingspan van die Harvard-universiteit het dit in 1965 gevind. Dit is voorlopig as Australopithecus geklassifiseer en die ouderdom is op 4 miljoen jaar geraam. Min bykomende inligting is ontdek tot in 1987, toe die Kanadese argeoloog Allan Morton (saam met Harvard se Koobi Fora-veldskool) stukke ontdek het van ’n fossiel wat uit ’n heuwel naby die Turkanameer in Kenia steek.
In 1994 het die paleoantropoloog Meave Leakey en die argeoloog Alan Walker uitgrawings op die terrein gedoen en nog verskeie stukke van die hominied gevind, onder meer ’n volledige been van die onderste kakebeen wat soos dié van ’n sjimpansee (Pan troglodytes) lyk, hoewel die tande ’n groter ooreenstemming met die mens s’n toon.
In 1995 het Meave Leakey en haar vennote die nuwe vondste vanweë die verskille met Australopithecus afarensis, geklassifiseer as ’n nuwe spesies, A. anamensis; die naam kom van die woord vir "meer" in die taal Turkana. Leakey het gemeen die spesie is onafhanklik van baie ander spesies; dit verteenwoordig nie ’n tussenspesie van enige aard nie.
In 2006 is ’n nuwe A. anamensis-vonds amptelik bekend gemaak en dit brei die spesie se gebied uit tot in Noordoos-Ethiopië. Dit sluit in die grootste hominied-oogtand wat nog ontdek is en die vroegste Australopithecus-femur. Dit is gevind in ’n streek bekend as Middel-Awash, die tuiste van verskeie ander, moderner Australopithecus-vondste en net 9,7 km van die perseel waar Ardipithecus ramidus, die modernste spesie van Ardipithecus wat nog ontdek is, gevind is. Ardipithecus was ’n primitiewer hominied wat beskou word as een stap onder Australopithecus op die evolusieboom. Die ouderdom van die A. anamensis-vonds word op sowat 4,2 miljoen jaar geraam en die ''Ar. ramidus''-vonds op 4,4 miljoen jaar. Dit plaas net 200 000 jaar tussen die twee spesies en vul nog ’n opening in die pre-Australopithecus-hominied se evolusietydlyn.
Jamie Johnston
Jamie Johnston (gebore 7 Julie 1989) is 'n Kanadese akteur. Hy is bekend vir sy rolle in die rolprente Jesus Henry Christ (2011) en Love Me (2013), en in die televisiereekse Degrassi: The Next Generation (2001) en Wild Card (2003).
Eric Johnson (akteur)
Eric Johnson (gebore 7 Augustus 1979) is 'n Kanadese akteur, regisseur, en skrywer. Hy is bekend vir sy rolle in die rolprente Legends of the Fall (1994) en Fifty Shades Darker (2017), en in die televisiereekse Smallville (2001) en The Knick (2014).
Tyler Johnston (akteur)
Tyler Johnston (gebore 14 Junie 1987) is 'n Kanadese akteur. Hy is bekend vir sy rolle in die rolprent The Odds (2011) en in die televisiereekse Shut Eye (2016) en Letterkenny (2016).
Komkommer
Die komkommer (Cucumis sativus) is 'n wyd verboude plant in die wonderboom familie Cucurbitaceae. Dit is 'n rankplant wat silindriese vrugte dra wat gebruik word as kulinêre groente. Daar is drie hoofvariëteite van komkommer: gesny, gepiekel en burpless. Binne hierdie rasse het verskillende kultivars te voorskyn gekom. Die komkommer is oorspronklik van Suid-Asië, maar dit groei nou op die meeste vastelande. Baie verskillende variëteite word op die wêreldmarkte verhandel.
Beskrywing
Die komkommer is 'n kruipende wingerdstok wat sy wortels in die grond anker en teen traliewerk of ander ondersteunende rame opklim, dit krul sy rankers rondom sktrukture as ondersteuning met dun, stygende lote. Die plant het groot blare wat 'n dak oor die vrugte vorm. Die vrugte van die komkommer is rofweg silindries, verleng met 'n tapse eindpunt, en bereik tot 60 cm (24 duim) in lengte en 10 cm (4 duim) in deursnee bereik. Met 'n ingeslote saad en die ontwikkeling van 'n blom, word die komkommer plantkundig as pseudovrugte geklassifiseer. Soos tamaties en murgpampoen word hulle meestal voorberei in slaaie en ook as vars groente geëet. Komkommers bevat gewoonlik meer as 90% water.
Voortplanting
'n Paar komkommerkultivars is geslagloos en die bloeisels vorm pitlose vrugte sonder bestuiwing. Bestuiwing van hierdie kultivars doen afbreuk aan hul gehalte. In die Verenigde State word dit gewoonlik in kweekhuise geplant, waar bye uitgesluit word. In Europa, word hulle buite gekweek in sommige streke, en bye is ook uitgesluit in hierdie gebiede.
Die meeste komkommerkultivars besit egter saadjies wat bestuiwing vereis. Vir hierdie doel word duisende korwe met heuningbye jaarliks ​​na komkommerplase aangery net voor die bloeityd. Komkommers kan ook bestuif word deur hommelbye en verskeie ander inseksoorte. By die meeste komkommersoorte is selfbestuiwing nutteloos, want stuifmeel van 'n ander plant word benodig om sade en vrugte te vorm. Onvoldoende bestuiwing se resultaat is gewoonlik aborsie en misvormde vrugte. Gedeeltelik-bestuifde blomme kan groen vrugte laat ontwikkel, gewoonlik naby aan die stameinde, maar dit word 'n ligte geel en verdor by die blomeindpunt.
Dictyonella pelligera
Dictyonella pelligera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dictyonella en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1864 deur Schmidt.
Tweeoog-rog
Die Tweeoog-rog (Raja miraletus) kom voor in die Middellandse See en in die oostelike Atlantiese Oseaan tot by Durban. In Engels staan die vis bekend as die Twineye ray of die Brown ray.
Sandnes
Sandnes is 'n stad en munisipaliteit (Noors: kommune) in die Wes-Noorse fylke (provinsie) Rogaland. Sandnes word deur die munisipaliteite Stavanger, Gjesdal, Time, Klepp en Sola begrens. Met 63 431 inwoners was dit op 1 Januarie 2009 die 9de grootste munisipaliteit en die 8ste grootste stad in Noorweë, en daarnaas met 'n gemiddelde jaarlikse bevolkingsgroei van 1,9 persent tussen 1980 en 2007 ook die snelste groeiende stad in die land.
NG gemeente Kadoma
duimnael|regs|340px|Die NG kerkgebou op Kadoma omstreeks 1951. Dit was 'n geskenk van [[NG gemeente Harare|Salisbury se moedergemeente met afstigting in 1943 en is vandag nog die gemeente se kerkgebou, al staan die saal en pastorie in Westview, 'n beter deel van die dorp. Daar was vroeër jare sprake dat die kerkgebou ook sou verhuis, maar met die verhuising van lidmate uit Zimbabwe en die afname in die getal lidmate het dit nie 'n werklikheid geword nie.]] duimnael|regs|210px|Ds. W.P. de Vos, vader van die TV-persoonlikheid Eon de Vos, was die tweede leraar van Gatooma.
Die NG gemeente Kadoma (vroeër Gatooma) is 'n Zimbabwiese gemeente van die Nederduitse Gereformeerde Kerk met sy kernpunt op die dorp Kadoma in die Ring van Midde-Afrika binne die Noordelike Sinode (vroeër Noord-Transvaal) wat in 2010 63 lidmate gehad het, van wie 48 lidmate van die NG Kerk was en 15 nie-lidmate.
Victor Matfield
Victor Matfield (gebore 11 Mei 1977, Pietersburg) is 'n Suid-Afrikaanse rugbyspeler wat tot in 2015 vir die Springbokke, die Bulls (Superrugbyspan) en die (Curriebeker) gespeel het, nadat hy aanvanklik in 2011 eers uitgetree het as speler. Hy het ook voorheen vir die Griekwas en die Cats gespeel. Hy was Suid-Afrika se 52ste Springbokkaptein in twintig toetse. Victor Matfield het in vier wêreldbekers gespeel, in 2003, 2007, 2011 en 2015.
Victor as jongmens
Victor is in Pietersburg gebore; sy ouers is Fai en Hettie Matfield en hy het ook 'n suster, Trudie. Beide sy ouers was onderwysers. Hy het in 'n sporthuis grootgeword en het tennis, rugby, gholf en krieket gespeel. Hy was in Laerskool Pietersburg-Noord, waar hy in graad 7 hoofseun was, en het in 1995 aan die Hoërskool Pietersburg gematrikuleer met drie onderskeidings. Hy word in 1993/4 en 1994/5 vir die Verre-Noord provinsiale krieketspan gekies en in 1994/5 vir die rugbyspan.
Sy onder-21-dae
Na matriek aanvaar hy in 1996 'n kontrak van die Blou Bulle en studeer aan die Universiteit van Pretoria. Na sy eerste wedstryd vir Boekenhoutkoshuis se onder-21-span word hy opgeroep om vir Tukkies se onder-21-span uit te draf. In dieselfde jaar word hy vir die Blou Bulle se onder-21-span gekies vir wie hy drie jaar lank speel. In 1997 haal hy die Suid-Afrikaanse onder-21-span en neem deel aan die Suidelike Halfrond onder-21-kampioenskap in Australië. In 1998 speel hy sewe keer vir die Blou Bulle se senior span in die Vodacombeker-reeks. Aan die einde van die seisoen aanvaar hy 'n kontrak by Griekwas en verhuis na Kimberley.
Griekwas
Hy verteenwoordig Griekwas in die Vodacombeker-reeks en Curriebeker-reeks in 1999 en maak ook op 21-jarige ouderdom sy buiging vir die Cats (later die Lions) in die Super 12-reeks. In 2000 speel Victor steeds vir die Griekwas in die twee reekse en verteenwoordig weer die Cats in die Super 12. Hy word gekies vir die Suid-Afrikaanse onder-23-span wat aan 'n Afrika-reeks deelneem. Hy voer ook die Griekwas aan in 'n voorwedstryd teen die SA Barbarians-span op Ellispark waar die Springbokke en die All Blacks kragte meet. Aan die einde van 2000 aanvaar hy weereens 'n aanbod van die Blou Bulle en keer terug na Pretoria.
Springbokloopbaan
Aan die einde van 2000 word Victor gekies vir die Springboktoergroep na Argentinië en Brittanje. Hy speel egter slegs vir die weekspan. Op 30 Junie 2001 speel hy in sy eerste toets teen Italië. Hy het in al sy toetse as slot gespeel.
Twee toetse was gelykop en veertig keer was hy aan die verloorkant.
Op 26 November 2011 maak hy (vir eers) sy laaste internasionale rugbyverskyning toe hy die Britse Barbarians aanvoer teen die Wallabies.
Ander hoogtepunte en pryse
Hy was deel van die wat die Super 14 in 2007, 2009 en 2010 gewen het.
Gedurende 2009 was hy in die Springbokspan wat die reeks teen die Britse en Ierse Leeus gewen het.
Loopbaan na rugbyspeler
Matfield is sedert 2012 'n TV-analis en -kommentator vir SuperSport en in 2013 was hy deel van die se afrigtingspan.
Didiscus anisodiscus
Didiscus anisodiscus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Didiscus en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1971 deur Vacelet & Vasseur.
NG gemeente Kadoma
Stigting
By afstigting het die gemeente 'n groot gedeelte van Zimbabwe se middellande beslaan en eers in 1976 het twee dogtergemeentes afgestig, waaronder ook Hartley (van 1982 af Chegutu), wat in 2010 nog onafhanklik bestaan het, hoewel ds. Johan Haasbroek Kadoma, Chegutu asook Chinhoyi/Karoi almal saam bedien het weens die drastiese afname in lidmate sedert die onrus van 2000.
Toe Gatooma afgestig is, was dit 'n belangrike nywerheid- en mynbousentrum. Dit was die middelpunt van die land se florerende kantoenbedryf met 'n reuse-spinmeule en katoenwewery. Dwarsdeur die gemeente was klein goudmyne en die grootste goudmyn in die land, die Cam and Motor-myn, was minder as 10 km van die dorp af. Op Que Que was daar die groot goudmyn, die Globe and Phoenix. Que Que was ook die sentrum van die land se staalbedryf met die fabriek van die destydse Rhodesian Iron and Steel Commission (Riscom). Daar was ook 'n waterpypfabriek van die firma Stewart and Lloyds, terwyl 'n reuse-kragsentrale op die walle van die Umniati-rivier vroeg in die jare 50 in gebruik geneem is.
Die gemeente is met 200 lidmate afgestig, maar in die eerste agt jaar van sy bestaan het die getal verdriedubbel weens die snelle immigrasie van veral tabakboere en ambagslui uit Suid-Afrika.
Die eerste leraar was ds. W.W. Esterhuizen wat op 4 November 1944 hier ontvang en bevestig is. Die sendinggemeente is onder sy leiding in 1946 gestig. Esterhuizen se opvolger was ds. W.P. de Vos, later onder meer leraar van die NG gemeente Rondebosch in Kaapstad en vader van die TV-persoonlikheid Eon de Vos. Tydens sy dienstyd is die saaltjie op Que Que in gebruik geneem toe Esterhuizen spesiaal van sy nuwe gemeente in die Noord-Kaap gekom het om die geleentheid by te woon. In 1951 is eerw. prop. J.A.J. Kriek op Que Que as hulpleraar bevestig.
Kerkgeboue
Die kerkgebou op Kadoma word steeds elke Sondag vir eredienste gebruik. Dit is oorspronklik gebou in dié deel van die gemeente waar al die Afrikaanssprekendes gebly het. Die kerkgebou is geleë in Kerkstraat, wat in Engels Kerk Street heet, anders as op talle ander plekke in Zimbabwe waar daar net 'n "Church Street" is. Die gemeente het in die jare 60 drie erwe in die meer gegoede buurt Westview gekoop en 'n saal en pastorie daar opgerig met die oog om later die ou kerkgebou te verkoop en 'n nuwe langs die saal op te rig omdat die buurt waarin die kerk vandag nog staan, mettertyd verval het. Die vryheidstryd het egter uitgebreek voor met die bouwerk begin kon word, die lidmate het drasties afgeneem en die nuwe gebou het toe nooit 'n werklikheid geword nie. Toe die kerkgebou in 1991 dringende onderhoudswerk nodig gehad het, was daar sprake dat die gemeente dit sou verkoop en liewer die kerksaal vir dienste sou gebruik. Dit is reeds die geval op Chegutu en Kwekwe. Daar het egter niks van tereggekom nie.
Met die regering se "grondhervorming" sedert 2000 het die lidmate verder afgeneem en was daar weer sprake dat die kerkgebou verkoop sou word. Weereens het dit nie gebeur nie, hoewel die meeste lidmate in 2003 ten gunste daarvan was. Die gemeente het intussen besluit om die verkoop op die lange baan te skuif.
Vakuumtrein
Die Vakuumtrein is 'n konsep wat reeds oor 'n honderd jaar gelede voorgestel is (maar nog nie gebou is nie) en tans ontwerp word vir toekomstige hoë-spoed spoorwegvervoer. Hierdie konsep behels beweging deur magnetiese levitasie binne-in lugontruimde (vakuum) of gedeeltelik-lugontruimde buise of tonnels. Die gebrek aan lugweerstand sal vakuumtreine in staat stel om minimale krag te gebruik om teen baie hoë spoed te beweeg, tot 6 400-8 000 km/h (4 000-5 000 mph of 2 km/s), of 5-6 keer die spoed van klank (Mach 1) by standaardtoestande, en eweneens baie goedkoop. Alhoewel die tegnologie tans ondersoek word vir die ontwikkeling van plaaslike netwerke, is voorstanders van mening dat die mees suksesvolle vakuumtreine vir transkontinentale roetes op 'n globale netwerk gebruik sal word.
Lang vakuumtreintonnels kan baie vinnige interkontinentale reise moontlik maak. Vakuumtreine kan swaartekrag gebruik om hulle met hul versnelling te help. Indien die treine so vinnig sou beweeg as wat voorspel word, sal die reis tussen Beijing en New York minder as 2 uur duur, en vliegtuie verdring as die wêreld se vinnigste modus van openbare vervoer.
Reis deur lugontruimde buise kan supersoniese spoed bereik sonder die nadelige effekte van 'n soniese knal wat ondervind word met supersoniese vliegtuie. Die treine sal waarskynlik geruisloos en vinniger as Mach 1 kan funksioneer. Dit kan ook gekombineer word met swaartekrag treine.
Maar sonder groot vooruitgang met tonnelgrawing en verbeterde tegnologie in tonnelkonstruksie, sal vakuumtreine steeds te duur wees. Om koste te bespaar, is alternatiewe soos geligte betonpype met gedeeltelike lugleemtes reeds voorgestel.
Navorsers by Suidwes Jiaotong Universiteit in China is sedert 2010 besig met die ontwikkeling 'n vakuumtrein wat 'n spoed van 1 000 km/h sal bereik. Hulle sê die tegnologie kan binne die volgende 10 jaar in werking gestel word.
Didiscus aceratus
Didiscus aceratus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Didiscus en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Kullħadd
Kullħadd (Elke Sondag) is 'n Maltese Sondagkoerant wat sedert 25 Julie 1993 in Ħamrun deur die Malta Labour Party uitgegee word. Die hoofredakteur is Felix Agius (Julie 2008).
Kullħadd behoort saam met It-Torca (Union Press) en Il-Mument (Nationalist Party) tot die Malteestalige Sondagkoerante en verskyn in ponieformaat. Daar is geen amptelike oplae nie, maar volgens 'n berig van die Europäische Medieninstitut is Kullħadd een van die belangrike koerante van dié land.
Holy Fuck
duimnael|regs|250px|'n Holy Fuck-optrede in [[White Heat, Londen.]]
Holy Fuck is 'n instrumentele rockgroep vanuit Toronto (Kanada) wat in 2004 ontstaan het. Hulle was aanvanklik deel van Dependent Music, 'n plate-etiket-musiekgroep-kombinasie wat in 1994 in Yarmouth, Nova Scotia, sy oorsprong gehad het. Die groep maak naas algemene musiekinstrumente soos die baskitaar en 'n tromstel ook gebruik van ander geluidsbronne, soos 'n 35 mm-filmprojektor en speelgoedklawers om elektronies klinkende effekte te skep sonder om van skootrekenaars of gevorderde digitale hulpmiddele gebruik te maak.
Jason Jones (akteur)
Jason Jones (gebore 3 Junie 1973) is 'n Kanadese akteur, vervaardiger, en skrywer. Hy is bekend vir sy rolle in die rolprente Ham & Cheese (2004) en All About Steve (2009), en in die televisiereeks The Detour (2016).
Lys van kleure
Hier volg 'n lys van kleure:
Redaksionele raad
Massamedia
By 'n koerant bestaan die redaksionele raad gewoonlik uit die redaksionele bladredakteur en redaksionele skrywers. Sommige koerante sluit ook ander personeel in. Redaksionele rade vir tydskrifte kan kenners in die vakgebied waarop die tydskrif fokus, insluit, en groter tydskrifte mag verskeie redaksionele rade hê wat volgens vak gegroepeer is. 'n Uitvoerende redaksie kan toesig hou oor hierdie vak rade, en sluit gewoonlik die uitvoerende redakteur en verteenwoordigers van die vak-fokus rade in.
Myxilla ponceti
Myxilla ponceti is 'n gewone sponsspesie uit die familie van die Myxillidae. Die wetenskaplike naam van die spesie is die eerste keer geldig gepubliseer in 2012 deur Goodwin, Brewin & Brickle.
Redaksionele raad
Massamedia
Redaksionele rade ontmoet gereeld om die nuutste nuus- en meningsneigings te bespreek en te bespreek wat die koerant oor 'n verskeidenheid sake moet sê. Hulle sal dan besluit wie sal watter redaksies skryf, en vir watter dag. Wanneer so 'n redaksie in 'n koerant verskyn, word dit beskou as die institusionele mening van die koerant. By sommige koerante sal die redaksie ook draaddiens en gesindikeerde kolomme vir insluiting op die redaksionele bladsy, of opinie bladsy hersien. Sommige koerante, veral kleiner koerante, het nie 'n redaksionele raad nie, en verkies om eerder te staatmaak op die uitspraak van 'n enkele redaksionele bladsy redakteur.
Boek- en tydskrifuitgewers sal dikwels hul redaksionele rade gebruik om manuskripte of artikels te hersien of te kies, en soms om feite na te gaan. Boekuitgewers kan ook van redaksionele rade gebruik maak, deur vakkundiges te gebruik om manuskripte te kies.
Akademiese joernale
Byna alle akademiese tydskrifte het 'n redaksionele raad wat bestaan uit geselekteerde, onbetaalde kundiges op die akademiese gebied wat deur 'n tydskrif gedek word. Dit is byna altyd 'n ere posisie, alhoewel raadslede soms portuur oorsig van voorleggings gee. 'n Lid kan gevra word om verskeie manuskripte per jaar te hersien en mag 'n spesiale uitgawe wysig. Die lede kan ook geraadpleeg word met betrekking tot nuwe regulasies by die joernaal. Dit is van hulle verwag om die tydskrif onder hul portuurgroep te bevorder.
Politieke veldtogte
Die redaksionele raad beheer die endossement proses vir die koerant tydens veldtogte. Kandidate sal voor die redaksionele raad kom vir 'n groep onderhoud wat vir 'n paar uur kan duur, afhangende van die kantoor. Tydens die vergadering vra die raad die kandidaat 'n verskeidenheid vrae oor verskeie kwessies en gebruik die vergadering as 'n manier om te besluit watter kandidaat te ondersteun. Kandidate kan vroegtydig in hul veldtogte gereeld met die redaksionele raad vergader om hul menings te gee aan die koerant se besluitnemers. Dit is 'n manier om media dekking te bestuur en om die finale endossement te beïnvloed.
Robert Joy
Robert Joy (gebore 17 Augustus 1951) is 'n Kanadese akteur, vervaardiger, en skrywer. Hy is bekend vir sy rolle in die rolprente Land of the Dead (2005), The Hills Have Eyes (2006), Aliens vs. Predator: Requiem (2007), en Superhero Movie (2008).
Strandveld
Die Strandveld is ‘n kusgebied in die Wes-Kaap.
In die gebied lê die dorpe Stanford, Gansbaai, Uilenkraalsmond, Franskraal, De Kelders, Baardskeerdersbos en Wolvengat (Viljoenshof). Elim, Napier en Bredasdorp vorm die noordelike grens en ooswaarts strek dit tot L'Agulhas. In die streek kom verskeie panne en vleie voor. Die grootste en bekendste is die Soetendalsvlei.
Let wel
Hierdie streek moet nie verwar word met die Sandveld nie.
Edvard Munch
Edvard Munch [ɛdvɒ:rt mʉŋk] (* 12 Desember 1863 in die dorp Ådalsbruk (munisipaliteit Løten, Hedmark, Noorweë); † 23 Januarie 1944 in sy ateljee-huis Ekeberg naby Oslo) was 'n Noorse skilder en grafikus.
Munch word as baanbreker van die ekspressionistiese rigting in die moderne skilderkuns beskou, waarby veral sy werke uit die 1890's internasionale bekendheid verwerf en sy status as 'n kunsvernuwer gevestig het. Munch het veral groot invloed op die Duitse skilderkuns uitgeoefen.
Didiscus placospongioides
Didiscus placospongioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Didiscus en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1922 deur Dendy.
Venesiaans
Venesiaans (Vèneto of Łéngoa vèneta, Italiaans: Lingua Veneta) is 'n Romaanse taal wat deur sowat vier miljoen sprekers in die Noordoos-Italiaanse gewes Veneto asook in dele van Friuli-Venezia Giulia, Trentino en Istrië gepraat en by die Noord-Italiaanse groep van dialekte gereken word. Alhoewel die taal dikwels as 'n streekdialek geklassifiseer word, verskil dit in baie opsigte van Standaarditaliaans sodat dit - net soos ander Noord-Italiaanse taalvariante - ook as 'n selfstandige taal beskou kan word. So is daar Venesiaans-Italiaanse woordeboeke. Sowel die bewoners van Venesië asook taalkundiges gebruik Vèneto of Veneties as 'n sambreelterm om na die groter groep van Venesiaanse dialekte met al sy plaaslike variante te daraus. Daarenteen word met die term Venexiàn/Venesiàn (Venesiaans, Veneziano of dialetto veneziano in Italiaans) spesifiek na die variant verwys wat in die stad Venesië gepraat word en in die tydperk van die Republiek Venesië as dié stadstaat se amps- en algemene omgangstaal gedien het. Danksy sy lang literêre tradisie geniet Venesiaans nog steeds die status en prestige van 'n selfstandige taal, alhoewel dit juis Venesiane was wat met hul hoogs ontwikkelde uitgewerybedryf tydens die 16de eeu 'n belangrike rol by die uitbreiding van die Toskaans-Florentynse skryftaal as algemene kultuurtaal van Italië gespeel het.
Danksy Venesiaans se historiese status as taal van die seemoondheid Republiek Venesië, met 'n taalgeskiedenis wat oor agt eeue strek, is daar 'n omvangryke erfenis aan bronnemateriaal: miljoene van politieke, diplomatieke en regtelike dokumente en korrespondensie; duisende van gedigte, verhale en romans; honderde van toneelstukke, epiese gedigte, historiese en wetenskaplike afhandelinge (sowel as oorspronklike tekste asook as vertalings); asook verskeie woordeboeke en grammatika's.
'n Meerderheid van lede van die Gewestelike Raad van Venesië het Venesiaans op 28 Maart 2007 met die wet oor die „tutela e valorizzazione della lingua e cultura veneta“ ("beskerming en eerbiediging van die Venesiaanse taal en kultuur") amptelik as taal erken.
Die huidige Venesiaanse groep van dialekte moenie verwar word met Veneties, 'n uitgestorwe taal wat in die Romeinse oudheid tot met die 6de eeu v.C. in die gewes Venesië gepraat is en moontlik as substraattaal ook invloed op die plaaslike Latynse omgangstaal en die latere Venesiaanse dialekte uitgeoefen het, of Venesiaanse Italiaans, die plaaslike variant van die Italiaanse standaardtaal wat Venesiaanse invloede toon.
Didiscus spinoxeatus
Didiscus spinoxeatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Didiscus en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1997 deur Corriero, Scalera-Liaci & Pronzato.
Siegmund von Hausegger
Siegmund von Hausegger (* 16 Augustus 1872 – † 10 Oktober 1948) was 'n Oostenrykse komponis en dirigent.
Jong lewe
Siegmund is in Graz gebore as die seun van Friedrich von Hausegger (1837-1899), 'n prokureur en skrywer oor musiek. Ingevolge Siegmund se eie weergawe was Friedrich "een van die eerste persone in Oostenryk om die grootsheid van Richard Wagner te herken, en wat homself gedryf het om Wagner se musiek en sy idees te propageer". Volgens een relaas, mag die jong von Hausegger dalk die voertuig van sy kritikus-vader se ideale gewees het. Siegmund het aanvanklik musiek onder sy vader studeer, en 'n sterk en oorheersende Wagneriaanse skynsel kan in sy eie komposisie gevind word, welke misse, operas en simfoniese gedigte sowel as koorstukke en liedere ingesluit het.
Didiscus oxeata
Die spons behoort tot die genus Didiscus en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1983 deur Hechtel.
Siegmund von Hausegger
Jong lewe
Op die ouderdom van negentien het von Hausegger 'n mis vir koor en orkes gekomponeer, wat hy as "my eerste ernstige komposisie" beskryf het. Dit was oorspronklik bedoel om uitgevoer te word by sy kollege, maar die werk was bo die vuurmaakplek van sy mede-studente. Sy vader het hom gehelp om 'n privaatvertoning voor 'n uitgenooide gehoor te reël. Hierdie geleentheid het von Hausegger se debuut as beide 'n dirigent en 'n komponis daargestel.
Reputasie
Daar is oor von Hausegger in beide Oostenryk en Duitsland in die eerste jare van die 20ste eeu gepraat as een van die volgende groot talente na Strauss en Mahler, maar ten spyte van verskeie aanvanklike suksesse voor die Eerste Wêreldoorlog, was sy musiek vergete toe sy volskaalse post-Wagneriaanse styl uit die mode geraak het.
In 1922 het die Duitse kritikus Adolf Weissmann geskryf: "Die simfoniese poësie van Siegmund von Hausegger is tot oorlopens toe vol van Wagner. Sy werk spruit voort uit 'n kragdadige wil om waarheid en eerlikheid te laat geskied, maar uitgediende teorie pootjie sy verbeelding."
Giljon
Hy is die jongste seun van Elimeleg en Naomi.
Siegmund von Hausegger
Loopbaan as dirigent
Hy was die eerste dirigent om Anton Bruckner se Simfonie No. 9 in sy oorspronklike vorm uit te voer. Die simfonie het postuum sy eerste opvoering beleef in 'n weergawe wat op aansienlike wyse gewysig is deur Ferdinand Löwe. Löwe het vernaderinge aangebring aan die harmonieë, dinamika en frasering in 'n poging om die simfonie meer aanvaarbaar vir die publiek te maak. Op 2 April 1932 het Hausegger 'n konsert aangebied waarin die simfonie twee keer deur die München Filharmoniese orkes uitgevoer is; eerste in Löwe se vorm en toe met gebruikmaking van Bruckner se oorspronklike outograaf. Vandag word die simfonie byna altyd uitgevoer in Bruckner se oorspronklik vorm. Hausegger het Robert Haas en Alfred Orel bygestaan in die voorbereiding van die weergawe van Simfonie gepubliseer as Volume 9 van Anton Bruckner: Sämtliche Werke en hy het ook in 1938 die eerste kommersiële opname van die simfonie saam met die München Filharmoniese Orkes vir HMV gemaak, met gebruikmaking van die weergawe. Hy het uitgetree in dieselfde jaar. Hy is in München oorlede.
Persoonlike lewe
Hausegger was twee keer getroud: eers in 1902 aan Hertha Ritter, te wete die dogter van Franziska Wagner (die niggie van beide Richard Wagner en Alexander Ritter, die librettis van Richard Strauss se opera Feuersnot) en, na haar dood in 1913, aan Helene von Bronsart.
Didiscus pseudodidiscoides
Didiscus pseudodidiscoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Emmanuel Kabongo
Emmanuel Kabongo (gebore 25 Desember 1986) is 'n Kanadese akteur, vervaardiger, en skrywer. Hy is bekend vir sy rolle in die rolprente Pompeii (2014) en Brown Girl Begins (2017), en in die televisiereekse Teenagers (2014) en 21 Thunder (2017).
Didiscus pseudodidiscoides
Die spons behoort tot die genus Didiscus en tot die familie Heteroxyidae. Die wetenskaplike naam van die spesie is die eerste keer geldig gepubliseer in 1996 deur Corriero, Scalera-Liaci & Pronzato.